**Podružnica Tolmin vabi na skupni pohod na**

Planino JAVORCA (571m)

*Leta 1916 so avstroogrski vojaki 3. gorske brigade zgradili spominsko cerkev po načrtih arhitekta Remigiusa Geylinga z Dunaja. Dolgo in v tajnosti so izbirali položaj za cerkvico, ki bi bil neopazen za sovražnika in enako oddaljen od bojišč na Vodil vrhu, na Mrzlemu vrhu, na Slemenu in na Rdečem robu. Cerkev so zgradili v obdobju od 1. marca do 1. novembra. Na zunanjih stenah so med okni v fresko tehniki naslikani grbi vseh dežel Avstro-Ogrske, v notranjščini pa dominira bel secesijski oltar z mozaično podobo in lesenim tabernakljem z izrezljanimi Križanim, delo Antona Perathonerja. Cerkev je tudi ena izmed postaj na zgodovinski poti* [*Pot miru*](http://www.slovenia.info/si/pohodnistvo/Walk-of-Peace.htm?pohodnistvo=2013&lng=1)*, ki povezuje spomenike in ostaline 1. svetovne vojne v Zgornjem Posočju.*

**Kdaj:** Pohod bo v soboto, 26. 05. 2012. Dobimo se na avtobusni postaji v Tolminu ob 9.30 h.

Od tu se peljemo z osebnimi avtomobili cca 8km do **Planine Srednjica**. Pot je lepo prevozna za osebne avtomobile. Od parkirišča na planini nam preostane še pol ure pešpoti so cerkve. Vstopnina za ogled cerkve je 2 € po osebi.

Sledi krajši postanek cca 1 uro ali več po želji in nato nadaljevanje poti v **Planino Polog**, ki je od cerkve oddaljena za približno 30 min. Možen ogled sirarne in po želji nakup sira ali skute.

Zanimivo si bo ogledati bunkerje iz 1. Svetovne vojne. S seboj prinesite obvezno baterije za vstop v bunkerje.

Počitek in malica iz nahrbtnika. V primeru slabega vremena pohod odpade.

Prijave za pohod sprejema **Erika Golja na GSM 031 / 810 - 350**, najkasneje tri dni pred datumom pohoda.

Vodja Podružnice Tolmin

Erika Golja